Nikolaus Otto
Nikolaus Otto (14. juna 1832 Holzhausen an der Haide - 26. januara 1891. Köln) bio je njemački inženjer koji je uspješno razvio benzinski motor s unutrašnjim sagorijevanjem a koji je bio preteća savremenog benzinskog motora s unutrašnjim sagorijevanjem. Udruženje njemačkih inženjera (njem: Verein Deutscher Ingenieure - VDI) 1940. godine izradilo je DIN standard u kojem se kaže: "Otto motor: motor s unutrašnjim sagorijevanjem u kojem se sagorjevanje komprimirane mješavine goriva i zraka pokreće vremenski podešenom iskrom za paljenje" koji se primjenjuje na sve motore ove vrste. U čast njemu, svi benzinski motori ove vrste, nasuprot dizelskih motora, se još i općenito nazivaju Otto motori.